Diari Oficial de la Generalitat Valenciana


Sumari del DOGV 4499, del 14-05-2003 (2003/5399)

ORDRE de 23 d'abril de 2003, de la Conselleria de Medi Ambient, per la qual es fa publica la línia de subvenció i el seu import global màxim per a l'any 2003 de les ajudes previstes en l'orde 29 de novembre del 2001 (DOGV núm. 4146, de 12 de desembre del 2001), destinades a la protecció, conservació i millora dels espais forestals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4499

Data del DOGV
:   14-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5399


Data del document
:   23-04-2003

Organisme emissor
:   Conselleria de Medi Ambient

Tipus de document
:   Ordre

Correcció d'errades

Anàlisi jurídica

 Descriptors 

:   * protecció del bosc
    * lluita contra incendis
    * protecció del sòl
    * silvicultura
    * suport econòmic
    * reforestació

ORDRE de 23 d'abril de 2003, de la Conselleria de Medi Ambient, per la qual es fa publica la línia de subvenció i el seu import global màxim per a l'any 2003 de les ajudes previstes en l'orde 29 de novembre del 2001 (DOGV núm. 4146, de 12 de desembre del 2001), destinades a la protecció, conservació i millora dels espais forestals de la Comunitat Valenciana. [2003/5399]
  
L'Orde de 29 de novembre del 2001 de la Conselleria de Medi Ambient, estableix un règim d'ajudes per a la protecció, conservació i millora dels espais forestals de la Comunitat Valenciana.
  
L'article 1 de la referida ordre estableix que la dotació anual per a establir un règim d'ajudes estarà en funció de l'assignació que per a aquest règim d'ajudes establisca la corresponent llei de pressuposts.
  
Tenint en compte que l'article 47.11.b del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com contingut de les bases reguladors de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes destinades a la protecció, conservació i millora dels espais forestals de la Comunitat Valenciana, regulades per l'Ordre de 29 de novembre del 2001, de la Conselleria de Medi Ambient, es finançaran a càrrec del capítol VII de la secció 14, servei 04, programa 442.40, línia T4832, dels pressuposts de la Generalitat Valenciana, amb un import global màxim de 2.448.808,85.euros, per al 2003.
  
Article 2
  
La comissió avaluadora establirà l'assignació i distribució del pressupost disponible per les ajudes entre les distintes finalitats.
  
Article 3
  
A les entitats locals es podrà avançar, a petició d'aquestes, fins a un 15% de l'import total de la subvenció, una vegada concedida l'ajuda.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 d'abril de 2003
  
El conseller de Medi Ambient,
  
FERNANDO MODREGO CABALLERO